**De ce mă minți?**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce mă minți iubito că iubirea

Sublimă-nfiripată între noi

Nu se divide nici la cifra doi

Și nu își va putea găsi menirea?

Tu știi prea bine cât am investit

Noian de vise și de sentimente

Ai vrea ca să devină sedimente

Oceanului pe care a plutit

Corabia ce ne-a purtat pe valul

Iubirii fără de asemănare

Ce ne-a ghidat din zare până-nzare

Pân-am atins cu grijă malul

Și am ajuns să ne prefacem

Că nu mai știm ce e iubirea;

Iubito, lasă amăgirea

Ce-a fost frumos, hai să refacem

Să fim din nou ca la-nceput

Doi porumbei îndrăgostiți

De universu-ntreg iubiți

Iar cearta de neconceput.